ประกาศสำนักงานคณะกรรมการคุ้มครองผู้บริโภคประกาศสำนักงานคณะกรรมการคุ้มครองผู้บริโภคเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐มาตรา๒๓ (๓) (ฉบับที่ ๒)[๑] ตามที่ได้มีประกาศสำนักงานคณะกรรมการคุ้มครองผู้บริโภคเรื่อง การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓)ลงวันที่ ๓๐ พฤษภาคม ๒๕๔๖ ไปแล้ว นั้นเนื่องจากได้มีกฎกระทรวงแบ่งส่วนราชการสำนักงานคณะกรรมการคุ้มครองผู้บริโภคสำนักนายกรัฐมนตรีพ.ศ. ๒๕๔๙ ลงวันที่ ๒๕ เมษายน ๒๕๔๙ จัดตั้งสำนักแผนและการพัฒนาการคุ้มครองผู้บริโภคขึ้นในสำนักงานคณะกรรมการคุ้มครองผู้บริโภคและยกฐานะกองนิติการขึ้นเป็นสำนักกฎหมายและคดี และระบุอำนาจหน้าที่ของแต่ละส่วนราชการดังกล่าวให้เหมาะสมกับสภาพของงานและโดยที่พระราชบัญญัติข้อมูลข่าวสารของราชการพ.ศ. ๒๕๔๐ มาตรา ๒๓ (๓) กำหนดให้หน่วยงานของรัฐต้องจัดให้มีข้อมูลข่าวสารส่วนบุคคลที่อยู่ในความครอบครองลงพิมพ์ในราชกิจจานุเบกษาและตรวจสอบแก้ไขให้ถูกต้องเสมอจึงออกประกาศสำนักงานคณะกรรมการคุ้มครองผู้บริโภค เรื่อง การดำเนินการตามพระราชบัญญัติข้อมูลข่าวสารของราชการพ.ศ. ๒๕๔๐ มาตรา ๒๓ (๓) (ฉบับที่ ๒) ดังต่อไปนี้ข้อ ๑ ให้ยกเลิกความในข้อ ๑.๒ ในประกาศสำนักงานคณะกรรมการคุ้มครองผู้บริโภคเรื่อง การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓)ลงวันที่ ๓๐ พฤษภาคม ๒๕๔๖ และให้ใช้ความต่อไปนี้แทน๑.๒กองคุ้มครองผู้บริโภคด้านโฆษณา(ก) ประเภทของบุคคลที่มีการเก็บข้อมูลไว้- ผู้บริโภคที่ร้องเรียนเกี่ยวกับการโฆษณาสินค้าและบริการ- ผู้ประกอบธุรกิจที่เป็นผู้ผลิต ผู้ขาย และสื่อที่กระทำการโฆษณาสินค้าและบริการ(ข) ประเภทของระบบข้อมูลข่าวสารส่วนบุคคล- แฟ้มเอกสาร- ระบบฐานข้อมูลคอมพิวเตอร์(ค) ลักษณะการใช้ข้อมูลตามปกติ- เพื่อคุ้มครองสิทธิของผู้บริโภคเกี่ยวกับการโฆษณาสินค้าและบริการตามพระราชบัญญัติคุ้มครองผู้บริโภคพ.ศ. ๒๕๒๒- เพื่อควบคุมผู้ประกอบธุรกิจที่กระทำการโฆษณาสินค้าและบริการ- เพื่อดำเนินการกับผู้ประกอบธุรกิจที่กระทำผิดตามกฎหมาย(ง) แหล่งที่มาของข้อมูล- เจ้าของข้อมูล- กระทรวงพาณิชย์ข้อ ๒ ให้ยกเลิกความในข้อ ๑.๕ ในประกาศสำนักงานคณะกรรมการคุ้มครองผู้บริโภคเรื่อง การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓)ลงวันที่ ๓๐ พฤษภาคม ๒๕๔๖ และให้ใช้ความต่อไปนี้แทน๑.๕สำนักกฎหมายและคดี(ก) ประเภทของบุคคลที่มีการเก็บข้อมูลไว้- ผู้บริโภคที่ร้องเรียนขอให้ดำเนินคดีตามมติคณะกรรมการคุ้มครองผู้บริโภค- ผู้บริโภคที่ร้องเรียนเกี่ยวกับการขายตรงและตลาดแบบตรง- ผู้ประกอบธุรกิจที่คณะกรรมการคุ้มครองผู้บริโภคมีมติให้ดำเนินคดี- ผู้ประกอบธุรกิจที่จดทะเบียนขายตรงและตลาดแบบตรง- สมาคมที่มีสิทธิและอำนาจฟ้องคดีเกี่ยวกับการละเมิดสิทธิของผู้บริโภค(ข) ประเภทของระบบข้อมูลข่าวสารส่วนบุคคล- แฟ้มเอกสาร- ระบบฐานข้อมูลคอมพิวเตอร์(ค) ลักษณะการใช้ข้อมูลตามปกติ- แก้ไขปัญหาความเดือดร้อนของผู้บริโภคที่ร้องเรียน- เป็นหลักฐานประกอบในการดำเนินคดีตามมติคณะกรรมการคุ้มครองผู้บริโภค- เพื่อคุ้มครองสิทธิของผู้บริโภคเกี่ยวกับการโฆษณาสินค้าและบริการเกี่ยวกับการขายตรงและตลาดแบบตรงตามพระราชบัญญัติขายตรงและตลาดแบบตรงพ.ศ. ๒๕๔๕- เพื่อควบคุมผู้ประกอบธุรกิจขายตรงและตลาดแบบตรง- เพื่อดำเนินการกับผู้ประกอบธุรกิจขายตรงและตลาดแบบตรงที่กระทำผิดกฎหมาย(ง) แหล่งที่มาของข้อมูล- เจ้าของข้อมูล- หน่วยงานต้นสังกัด- กระทรวงพาณิชย์ข้อ ๓ ให้เพิ่มความต่อไปนี้เป็นข้อ ๑.๗ ในประกาศสำนักงานคณะกรรมการคุ้มครองผู้บริโภคเรื่อง การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓)ลงวันที่ ๓๐ พฤษภาคม ๒๕๔๖๑.๗สำนักแผนและการพัฒนาการคุ้มครองผู้บริโภค(ก) ประเภทของบุคคลที่มีการเก็บข้อมูลไว้- ข้อมูลเกี่ยวกับองค์กรพัฒนาเอกชนด้านการคุ้มครองผู้บริโภคและผู้ประกอบธุรกิจที่ได้เข้ามามีส่วนร่วมหรือมีบทบาทในการพัฒนางานคุ้มครองผู้บริโภค และสถิติข้อมูลที่เกี่ยวข้อง- นโยบายและแผนงานด้านการคุ้มครองผู้บริโภค และยุทธศาสตร์ด้านการคุ้มครองผู้บริโภค(ข) ประเภทของระบบข้อมูลข่าวสารส่วนบุคคล- แฟ้มเอกสาร- ระบบฐานข้อมูลคอมพิวเตอร์(ค) ลักษณะการใช้ข้อมูลตามปกติ- วิเคราะห์และประมวลผลเพื่อกำหนดแผนและเพื่อการพัฒนาการคุ้มครองผู้บริโภค(ง) แหล่งที่มาของข้อมูล- เจ้าของข้อมูล- หน่วยงานต้นสังกัดประกาศณ วันที่ ๑๘ มกราคม พ.ศ. ๒๕๕๐รัศมีวิศทเวทย์เลขาธิการคณะกรรมการคุ้มครองผู้บริโภควัชศักดิ์/ผู้จัดทำ๙กุมภาพันธ์ ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๐ ง/หน้า ๓๐/๒๙ มกราคม ๒๕๕๐